شەفەق نیوز/ سەرۆکایەتی کۆمار عراق، ئمڕوو
یەکشەممە، شەرمەزار پەلامار پەکەکە لەبان هێزەیل پێشمەرگە لە کوێەی مەتین لە
پارێزگای دهۆک کرد، ک بویە هووکار قوربانیەیل و زەخمدارەیلیگ ، و لە خود
وەختەگە  پەلامارەگە لەبان کامپ مەخموور لە
مووسڵ وە هەڕەشەی مەترسیداریگ دانا.
قسەکەر سەرۆکایەتی کۆنار، لە بەیاننامەیگ
رەسیە ئاژانس شەفەق نیوز داوای گرنگی وسانن ئیجوور رووداوەیلیگ داخانە کرد، و نشان
دا ک هەسی سەربازی پەکەکە لەناو زەوی عراق وهەریم کوردستان یاسایی نییە و بایەتە
کار ئەرا داناین سنووریگ ئەرا ئی پێشێلکاریەیلە بکریەێد ک ئارامی وئاسایش عراق و
هاووڵاتیەیلی خەێدە مەترسی، ک دەستور عراقی ری وەکارهاوردن زەویەلی ئەرا هەڕشەی
هاوسایلەی نیەێد.
قسەکەر سەرۆکایەتی جەخت کرد لەبان گرنگی
نواگردن لە پێشێلکاری سەروەری عراق، وکیشانەوەی هێزەیل تورکیا لەناوچەیل هەرێم
ومووسڵ، ک پێشێلکارییگە لە بنەمای هاوسایی و کارە باوەکان و پەیمانە
ناودەوڵەتیەیل.
هەمیش باس کرد ک ئەو پەلامار دوایینە لەبان
ناوچەیل کامپ مەخموور هەڕەشەی مەترسیداریگە ژیان هاووڵاتییەل و پەنابەرەیل خەێدە
وەر مەترسی، و وەپێچەوەانی یاسای ناودەوڵەتی ومرۆییە.
